ഭാര്യ മരിച്ചിട്ട് രണ്ട് വര്ഷം, സ്വത്ത് എഴുതി വാങ്ങിയ ശേഷം മക്കള് അച്ഛനെ മക്കള് മുറിക്കുള്ളില് പൂട്ടിയിട്ടത് 6 മാസം ഒടുവില് അധികൃതരെത്തി മോചിപ്പിച്ചു പാലക്കാട്: മണ്ണാര്ക്കാട് പടിഞ്ഞാറെ തറയില് പൊന്നു ചെട്ടിയാര് എന്ന തൊണ്ണൂറ് വയസുകാരനെ മക്കള് ആറ് മാസത്തോളം മുറിക്കുള്ളില് പൂട്ടിയിട്ടതായി പരാതി. കിടപ്പിലായ അച്ഛന് ഭക്ഷണം പോലും കൃത്യമായി നല്കിയിരുന്നില്ലെന്നും നാട്ടുകാര് പറയുന്നു. ആരോഗ്യ വകുപ്പും പൊലീസും സ്ഥലത്തെത്തിയാണ് വയോധികനെ മോചിപ്പിച്ചത്. പൊന്നു ചെട്ടിയാരെ മക്കളായ ഗണേശനും തങ്കമ്മയും കഴിഞ്ഞ ആറ് മാസത്തോളം വീട്ടില് പൂട്ടിയിട്ട് ഭക്ഷണം പോലും കൃത്യമായി നല്കാതെ പീഡിപ്പിച്ചെന്നാണ് സമീപവാസികള് പറയുന്നത്. കിടപ്പിലായ അച്ഛന് ഒരു നേരം മാത്രമേ മക്കള് ഭക്ഷണം നല്കിയിരുന്നുള്ളൂവെന്നു വാര്ഡ് കൗണ്സിലര് അരുണ് കുമാര് പാലകുര്ശ്ശിയും പറഞ്ഞു. പൊന്നുചെട്ടിയാരുടെ ഭാര്യ രണ്ട് വര്ഷങ്ങള്ക്ക് മുമ്ബ് മരിച്ചു. അതിനു ശേഷമാണ് അച്ഛനെ ഇത്തരത്തില് മക്കള് വീട്ടിനകത്ത് പൂട്ടിയിട്ടത്. സ്വത്ത് മക്കള്ക്ക് എഴുതി നല്കിയിരുന്നു. പൊന്നുച്ചെട്ടിയാരുടെ ദുരവസ്ഥ നാട്ടുകാര് അറിഞ്ഞത് കഴിഞ്ഞ ദിവസമാണ്. അവര് അറിയിച്ചതിനെ തുടര്ന്ന് സംഭവ സ്ഥലത്തെത്തിയ ആരോഗ്യ വകുപ്പും പൊലീസും നഗരസഭ അധികൃതരും ചേര്ന്ന് വയോധികനെ മോചിപ്പിച്ച് ആശുപത്രിയില് പ്രവേശിപ്പിച്ചു. വാടകക്കെട്ടിടങ്ങള് ഉപ്പടെയുള്ള മുഴുവന് സ്വത്തുക്കളും മക്കളുടെ പേരിലാണെന്നും വാടക വാങ്ങുന്നത് മകനാണെന്നും അന്വേഷണത്തില് വ്യക്തമായതായി പൊലീസ് പറഞ്ഞു. അടുത്ത ദിവസം പൊലീസ് സ്റ്റേഷനില് ഹാജരാക്കാന് മക്കള്ക്ക് നിര്ദേശം നല്കിയിട്ടുണ്ട്.